《庆涂权尉三首》
宋代·陈元晋

袖中光焰吐青蛇，献策军门鬓未华。
岂是轻身探虎穴，要将赤手拔鲸牙。
向来笔研浑无力，此去功名正未涯。
小试柳营新号令，六花排陈寂无哗。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。